Rivero Han

La rivero Han, koree 한강, Han-gang, "Han-rivero", kiu kun fonta rivero longas 497 kilometrojn, estas la kvara plej longa rivero sur la Korea Duoninsulo kaj la dua plej longa en Sud-Koreio.

La norda brako (Buk-Han-gang, norda rivero Han), kiu estas 325 kilometrojn longa, fontas en Nord-Koreio proksime de la monto Kŭmgang, la suda brako (Nam-Han-gang, suda rivero Han, 394 kilometrojn longa) en la Geumdaesan-Montoj en la provinco Gangŭon/Kangŭon de Sud-Koreio. Post kuniĝo ĉe Jangsuri/Yangsuri (35 kilometrojn de Seulo), la Han-gang fluas en ondanta formo de litero W tra la sudkorea ĉefurbo, tiam fluas nordokcidenten kie ĝi formas la limon kun Nord-Koreio, kaj fine enfluas en la Flavan Maron.

Kategorio:Riveroj en Sud-Koreio
Kategorio:Riveroj en Nord-Koreio
Kategorio:Seulo